CELEX: 32007D0066
Language: fi
Date: 2006-12-18 00:00:00
Title: Komission päätös, tehty 18 päivänä joulukuuta 2006 , väliaikaisesta kokeesta tiettyjen rehukasvien siementen erän enimmäispainon nostamiseksi neuvoston direktiivin 66/401/ETY mukaisesti (tiedoksiannettu numerolla K(2006) 6572) (ETA:n kannalta merkityksellinen teksti)

6.2.2007   
            
            
               FI
            
            
               Euroopan unionin virallinen lehti
            
            
               L 32/161
            
         
      KOMISSION PÄÄTÖS,
   
   tehty 18 päivänä joulukuuta 2006,
   väliaikaisesta kokeesta tiettyjen rehukasvien siementen erän enimmäispainon nostamiseksi neuvoston direktiivin 66/401/ETY mukaisesti
   (tiedoksiannettu numerolla K(2006) 6572)
   (ETA:n kannalta merkityksellinen teksti)
   (2007/66/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (1) ja erityisesti sen 13 a artiklan
   sekä katsoo seuraavaa:
   
               (1)
            
            
               Direktiivissä 66/401/ETY säädetään siementen testauksen yhteydessä noudatettavasta erän enimmäispainosta siementen erien heterogeenisuuden välttämiseksi.
            
         
               (2)
            
            
               Muutokset siementuotannossa ja kaupanpitämisen käytänteissä, erityisesti siementuotannon määrässä ja siementen kuljetusmenetelmissä irtolastikuljetukset mukaan luettuina, saattavat edellyttää heinäkasvien siementen erän enimmäispainon nostamista.
            
         
               (3)
            
            
               Komission (2) päätöksellä 2002/454/EY järjestettiin tiettyjen rehukasvien siementen erän enimmäispainon nostamiseksi direktiivin 66/401/ETY mukaisesti väliaikainen koe, jonka oli määrä päättyä 1 päivänä kesäkuuta 2003. Yksikään siemenyritys ei kuitenkaan osallistunut kokeeseen, koska päätöksessä vaadittiin, että heterogeenisuustesti on tehtävä jokaiselle kokeen aikana tuotetulle siemenerälle, mikä aiheuttaa suuria lisäkustannuksia.
            
         
               (4)
            
            
               Nykyisen kansainvälisen käytännön eli ISTA:n toimeenpanevan komitean 10 päivänä helmikuuta 2006 ja taloudellisen yhteistyön ja kehityksen järjestön OECD:n ministerineuvoston 24 päivänä toukokuuta 2006 hyväksymän kansainvälisen siementestausjärjestön ISTA:n ja kansainvälisen siemenliiton ISF:n teknisen protokollan mukaan sallitaan menettelyt, joilla nostetaan erän enimmäispainoa heinäkasvien osalta.
            
         
               (5)
            
            
               Olisi järjestettävä väliaikainen koe heinäkasvien siementen erän enimmäispainon nostamiseksi, jotta voidaan testata käytännössä, missä olosuhteissa tuotantolaitokset pystyvät tuottamaan riittävän homogeenisiä suuria siemeneriä.
            
         
               (6)
            
            
               Tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   1.   Poiketen siitä, mitä direktiivin 66/401/ETY 7 artiklan 2 kohdassa ja kyseisen direktiivin liitteessä III säädetään, väliaikaiseen kokeeseen osallistuvien jäsenvaltioiden ja kyseisen direktiivin liitteessä III ”GRAMINEAE”-otsakkeen alla sarakkeessa 1 lueteltujen lajien siementen osalta erän enimmäispaino on 25 tonnia.
   2.   Väliaikaiseen kokeeseen osallistuvien jäsenvaltioiden on noudatettava direktiivissä 66/401/ETY säädettyjen edellytysten lisäksi tämän päätöksen liitteessä säädettyjä edellytyksiä.
   3.   Kokeeseen osallistuvien jäsenvaltioiden on ilmoitettava tästä komissiolle. Jäsenvaltiot voivat peruuttaa osallistumisensa kokeeseen milloin tahansa ilmoittamalla siitä komissiolle.
   2 artikla
   Jäsenvaltioiden on toimitettava komissiolle ja muille jäsenvaltioille raportit kunkin vuoden kokeen tuloksista seuraavan vuoden 31 päivään maaliskuuta mennessä.
   3 artikla
   Väliaikainen koe alkaa 1 päivänä tammikuuta 2007 ja päättyy 30 päivänä kesäkuuta 2012.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 18 päivänä joulukuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL  125, 11.7.1966, s. 2298/66. Direktiivi sellaisena kuin se on viimeksi muutettuna direktiivillä 2004/117/EY (EUVL L 14, 18.1.2005, s. 18).
   
      (2)  EYVL L 155, 14.6.2002, s. 57.
   
      LIITE
      Edellä olevassa 1 artiklassa tarkoitetut edellytykset ovat seuraavat:
      
                  a)
               
               
                  poikettaessa Gramineae-siementen erien enimmäiskoosta on noudatettava OECD:n ministerineuvoston 24 päivänä toukokuuta 2006 hyväksymän rehukasvien siementen erän kokoa koskevan ISTA/ISF-kokeen (1) vaatimuksia;
               
            
                  b)
               
               
                  varmentamisesta vastaavan viranomaisen on virallisesti hyväksyttävä siementuottajat;
               
            
                  c)
               
               
                  direktiivissä 66/401/ETY kuvatussa virallisessa etiketissä on mainittava ilmaisun ”EY-säännöt ja -vaatimukset” jälkeen tämän päätöksen numero;
               
            
                  d)
               
               
                  väliaikaiseen kokeeseen osallistuvan jäsenvaltion yhteisön vertailukokeita varten toimittamien näytteiden on oltava peräisin tämän kokeen mukaisesti virallisesti varmennetuista siemeneristä; ja
               
            
                  e)
               
               
                  varmentamisesta vastaava viranomainen seuraa koetta ja tarkistaa tarvittaessa enintään 5 prosenttia heterogeenisuustesteistä.
               
            
         (1)  http://www.seedtest.org/en/content —-1—1039.html)